Փյուջեթ (ծոց)

Փյուջեթ, Փյուջեթ սաունդ ( ), ծոցերի համակարգ Վաշինգտոն նահանգում (ԱՄՆ)։ Համարվում է Սելիշ ծովի մի մասը։ Մակերեսը կազմում է 2642 կմ²։

Նկարագրություն 
Այն էստուարիաների բարդ համալիր է, որն իրար է կապում ծովային՝ դեպի Խուան դե Ֆուկա նեղուց 2 ելք ունեցող ուղիներ և ավազաններ։ Այս ելքերից ամենամեծը՝ Ադմիրալթի նեղուցը, շրջանցում է Ուիդբի կղզին արևմուտքից, իսկ մյուս ելքը՝ Դեսեփշենի անցումը, շրջանցում է նույն կղզին արևելքից։ Ի դեպ, Դեսեփշենի անցումն իրականացնում է Խուան դե Ֆուկա նեղուցի հետ ընդհանուր ջրափոխանակման միայն 2 %-ը։ Փյուջեթ համակարգը տարածվում է գրեթե 160 կմ հյուսիսից հարավ։ Ծոցերի միջին խորությունը կազմում է 62 մ, իսկ առավելագույն խորությունը (Ինդիանոլա և Քինգստոն բնակավայրերի միջև) հասնում է 280 մ-ի։

ԱՄՆ-ի Երկրաբանական ծառայությունը Պյուջեթը սահմանում է որպես ծոց բազմաթիվ ջրանցքներով և ճյուղավորումներով. առաջել ճշգրիտ, դա հալված սառցադաշտային հովիտների համակարգ է։ Ծովածոցը տարվա ընթացքում խիստ անհավասարաչափորեն սնվում է Օլիմպիկ լեռան և Կասկադյան լեռների ջրահավաք ավազանների քաղցրահամ ջրով։ Պյուջեթում գետերի միջին տարեկան ընդհանուր արտահոսքը կազմում է 1200 մ³/վ, ընդ որում ամսական առավելագույնը հաշվվում է 10400 մ³/վ, իսկ նվազագույնը՝ ընդամենը 400 մ³/վ։ Համակարգի ջրափնյա գծի ընդհանուր երկարությունը 2144 կմ է, իսկ ջրային հայելու մակերեսը՝ 2600 կմ²։ Փյուջեթ ծոցում ջրի ընդհանուր ծավալը 110 կմ³ է, ծոցի ավազանի մակերեսը կազմում է 31440 կմ²։ Ծոցերի համակարգում տեղակայված են բազմաթիվ կղզիներ։ Փյուջետ անունը օգտագործվում է ոչ միայն ծոցերի համակարգի համար, այլև իր ափերին ընկած շրջանի համար։

Պատմություն 
Ճանապարհորդ Ջորջ Վանկուվերը բացահայտել է Փյուջեթ ծոցը 1792 թվականին։ 1792 թվականի հունիսի 4-ին նա այդ հողերը հայտարարել էր որպես բրիտանական տարածք՝ ծոցն անվանելով իր արշավախմբի մասնակիցներից մեկի՝ լեյտենանտ Պիտեր Փյուջեթի պատվին։ Ամերիկացի մորթեղենի առևտրականներն առաջին անգամ ծոցի ափերին են հայտնվել 19-րդ դարի սկզբին։ Փյուջեթ Սաունդ շրջանի առաջին Եվրոպական բնակավայրը դարձել Է Ֆորտ Նիսկալլին՝ առևտրային պահք, որը հիմնադրվել է Հուդզոնի ծոցի ընկերության կողմից 1833 թվականին։ Ֆորտ Նիսկալին Կոլումբիա բաժնի մի մասն էր, որի շտաբ-բնակարանը գտնվում էր Ֆորտ Վանկուվերում։ Այս տարածաշրջանում առաջին ամերիկյան բնակավայրն է դարձել Թումուոթերն, որը հիմնադրվել է 1845 թվականին Օրեգոնյան արահետով այստեղ եկած ամերիկացի բնակիչների կողմից։ 1853 թվականին Վաշինգտոնի տարածքը անջատվել է Օրեգոնի տարածքի մի մասից։ 1888 թվականին երկաթուղային ճյուղը հասել է Փյուջեթ Սաունդին՝ այդ տարածաշրջանը միացնելով երկրի արևելյան նահանգների հետ։

Ծանոթագրություններ

Գրականություն 
 
 Пюджет-Саунд (Пьюджет-Саунд) // Прокат — Раковины. — М. : Советская энциклопедия, 1955. — С. 394. — (Большая советская энциклопедия : [в 51 т.] / гл. ред. Б. А. Введенский ; 1949—1958, т. 35).
 Jones, M.A. (1999). Geologic framework for the Puget Sound aquifer system, Washington and British Columbia [U.S. Geological Survey Professional Paper 1424]. Reston, VA: U.S. Department of the Interior, U.S. Geological Survey.
 
 Пюджет-Саунд (Пьюджет-Саунд) // Прокат — Раковины. — М. : Советская энциклопедия, 1955. — С. 394. — (Большая советская энциклопедия : [в 51 т.] / гл. ред. Б. А. Введенский ; 1949—1958, т. 35).

Արտաքին հղումներ 
  A collection of 420 photographs depicting life on Vashon Island, Whidbey Island, Seattle, and other communities of Washington State’s Puget Sound from the 1880s through the 1930s.
 
 

Խաղաղ օվկիանոսի ծոցեր
Ծոցեր այբբենական կարգով
ԱՄՆ-ի ծոցեր